**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 27 decembrie 2022**

Şedinţa începe la orele 1500.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 588/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Erhan – Vicol Maria Daniela, Melen Daniel și Istrate Luminița.

Şedinţa este deschisă de domnul consilier local Boicu Bogdan-Nicolae, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 17 consilieri locali; lipsește motivat domnul consilier local Munteanu Mircea și nemotivat domnul consilier local Giosan Cosmin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 19.12.2022.

 2.Proiect de hotărâre numărul 150/09.12.2022 cu privire la acordarea titlului de ,,Cetățean de onoare al municipiului Câmpulung Moldovenesc” domnișoarei Tivodariu Maria.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

 3.Proiect de hotărâre numărul 151/09.12.2022 cu privire la acordarea titlului de ,,Cetățean de onoare al municipiului Câmpulung Moldovenesc” domnului Bejan Sergiu - Vasile.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

 4.Proiect de hotărâre numărul 152/09.12.2022 cu privire la stabilirea impozitelor și taxelor locale pentru anul 2023.

 Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică și Compartiment juridic.

 5.Proiect de hotărâre numărul 153/09.12.2022 privind atestarea apartenenței la domeniul privat al municipiului Câmpulung Moldovenesc a unor imobile.

 Inițiator: Primarul municipiului.

 Aviz comisii: Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 6.Proiect de hotărâre numărul 154/09.12.2022 privind modificarea limitelor de hotar, fără modificarea suprafețelor, a două imobile proprietatea publică a municipiului Câmpulung Moldovenesc.

 Inițiator: Primarul municipiului.

Aviz comisii: Comisia urbanism.

Raport de specialitate: Direcția tehnică și urbanism și Compartiment juridic.

 7.Proiect de hotărâre numărul 155/09.12.2022 pentru modificarea și completarea Regulamentului de organizare, exploatare și atribuire a locurilor de parcare în parcările de domiciliu din municipiul Câmpulung Moldovenesc, aprobat prin Hotărârea Consiliului Local al municipiului Câmpulung Moldovenesc nr. 164 din 28.11.2017.

 Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 156/09.12.2022 pentru modificarea și completarea articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal ,,Rarăul” Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția economică și Compartiment juridic.

9.Proiect de hotărâre numărul 157/09.12.2022 privind aprobarea organigramei și a statului de funcții ale Clubului Sportiv Municipal ,,Rarăul” Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția economică, Compartiment juridic și Direcția administrație publică.

10.Proiect de hotărâre numărul 158/09.12.2022 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

11.Proiect de hotărâre numărul 159/09.12.2022 privind aprobarea rețelei școlare a unităților de învățământ preuniversitar din municipiul Câmpulung Moldovenesc, pentru anul școlar 2023 – 2024.

 Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

12.Proiect de hotărâre numărul 160/09.12.2022 cu privire la subvenţionarea transportului local de călători și acordarea de facilități pentru transportul public pentru unele categorii ale populației, în municipiul Câmpulung Moldovenesc, în perioada 1 ianuarie 2023 - 31 decembrie 2023.

 Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția economică, Direcția tehnică și urbanism și Compartiment juridic.

 13.Proiect de hotărâre numărul 161/09.12.2022 privind aprobarea finanțării proiectului educativ ,,Festivalul sporturilor de iarnă – feerie pe luciul gheții” ianuarie – februarie 2023.

 Inițiator: Primarul municipiului.

Aviz comisii: Comisia economică.

Raport de specialitate: Direcția economică și Centrul Național de Informare și Promovare Turistică și Compartiment juridic.

 14.Proiect de hotărâre numărul 162/09.12.2022 cu privire la prelungirea valabilității unor contracte de închiriere pentru spații cu altă destinație decât locuință.

 Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

 15.Proiect de hotărâre numărul 163/09.12.2022 privind aprobarea tarifelor tichetelor și a programului de funcționare pentru efectuarea serviciului de administrare la domeniul schiabil Rarău – Câmpulung Moldovenesc.

 Inițiator: Primarul municipiului.

Aviz comisii: Comisia economică.

Raport de specialitate: Serviciul gospodărire municipală, Direcția economică și Compartiment juridic.

 16.Proiect de hotărâre numărul 164/12.12.2022 privind aprobarea criteriilor aplicabile la stabilirea ordinii de prioritate pentru soluționarea cererilor de locuințe aflate în administrarea municipiului Câmpulung Moldovenesc.

 Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

17.Proiect de hotărâre numărul 165/12.12.2022 privind aprobarea indicatorilor tehnico-economici actualizați ai obiectivului de investiții ,,Refacere infrastructură rutieră, poduri, podețe și apărări de maluri, strada Valea Seacă și strada Simion Florea Marian, municipiul Câmpulung Moldovenesc, județul Suceava”.

 Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

 18.Proiect de hotărâre numărul 166/12.12.2022 cu privire la prelungirea valabilității contractelor de închiriere a unor spații situate în imobilul din strada 22 Decembrie nr. 2 Câmpulung Moldovenesc.

 Inițiator: Primarul municipiului.

Aviz comisii: Comisia juridică.

Raport de specialitate: Direcția economică, Direcția tehnică și urbanism și Compartiment juridic.

19.Proiect de hotărâre numărul 167/12.12.2022 privind aprobarea Planului anual de evoluție a tarifelor revizuit, conform rezultatelor Analizei Cost-Beneficiu revizuită în baza HG 379/2020, pentru Proiectul regional ”Dezvoltarea infrastructurii de apă și apă uzată din județul Suceava, în perioada 2014 - 2020” și mandatarea reprezentantului UAT municipiul Câmpulung Moldovenesc să susțină și să voteze în Adunarea Generală a Asociației Județene pentru Apă și Canalizare Suceava (AJAC Suceava) aprobarea Planului anual de evoluție a tarifelor revizuit, precum și aprobarea modificării Contractului de delegare a gestiunii prin încheierea Actului adițional nr. 6 la Contract.

 Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism și Compartiment juridic.

20.Proiect de hotărâre numărul 168/12.12.2022 privind aprobarea Raportului pentru ajustarea prețurilor din cadrul Devizului General al proiectului ”Dezvoltarea infrastructurii de apă și apă uzată din județul Suceava, în perioada 2014 - 2020”, în conformitate cu HG 379/2020, precum și a indicatorilor tehnico – economici revizuiți.

 Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Compartiment juridic și Direcția economică.

21.Proiect de hotărâre numărul 169/12.12.2022 privind aprobarea valorii actualizate a investițiilor, conform HG 379/2020, aferente UAT municipiul Câmpulung Moldovenesc și a participării Consiliului Local al UAT municipiul Câmpulung Moldovenesc la cofinanțarea Proiectului regional ”Dezvoltarea infrastructurii de apă și apă uzată din județul Suceava în perioada 2014 - 2020”.

 Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

22.Proiect de hotărâre numărul 170/12.12.2022 privind închirierea prin licitație publică a unei suprafețe de teren de 2890 mp, proprietatea publică a Municipiului Câmpulung Moldovenesc destinată amplasării unei instalații de transport pe cablu tip teleschi.

 Inițiator: Primarul municipiului.

Aviz comisii: Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

23.Proiect de hotărâre numărul 171/12.12.2022 privind desemnarea reprezentantului Consiliului Local al municipiului Câmpulung Moldovenesc în Consiliul de administrație al Bibliotecii Municipale Câmpulung Moldovenesc.

 Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

 24.Situație lunară privind activitățile realizate de persoanele beneficiare de ajutor social, conform planului de acțiuni în luna noiembrie 2022, înregistrată la nr. 40363 din 29.11.2022.

 25.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Nu sunt.

 Se supune la vot ordinea de zi. Se votează cu 17 voturi ,,pentru”.

 D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Domnul consilier local Paziuc Lucian anunță că nu va participa la dezbateri și la vot la proiectul de hotărâre numărul 158/09.12.2022 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 19.12.2022).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 150/09.12.2022 cu privire la acordarea titlului de ,,Cetățean de onoare al municipiului Câmpulung Moldovenesc” domnișoarei Tivodariu Maria).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și Compartiment juridic.

Comisia nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată. Felicitări.

Dl.consilier local Varvaroi - propunerea de acordare a titlului de cetățean de onoare se face în urma unei scrisori de recomandare care ajunge la comisie, vă informez că votul a fost unanim. Îmi exprim bucuria și speranța că vom avea cât mai multe proiecte în acest sens.

Dl. președinte de ședință - aveți tot respectul din partea noastră pentru munca și rezultatele obținute care sunt cu adevărat remarcabile.

Domnișoara Tivodariu - mulțumește pentru distincție și pentru tot sprijinul acordat în toți acești ani. Alături de mine și Sergiu se află familiile noastre, soțul meu și Marius Cozmiuc cu Ionela Cozmiuc.

Dl. primar - am onoarea și plăcerea de-ați înmâna diploma de cetățean de onoare a municipiului Câmpulung Moldovenesc. Întotdeauna eu împreună cu Consiliul Local am apreciat și sprijinit persoanele care promovează municipalitatea noastră. Felicitări și te așteptăm și la anul cu performanțe. Îți urez ție și familiei tale Sărbători fericite și La Mulți Ani!

**Se trece la punctul 3 de pe ordinea de zi (Proiect de hotărâre numărul 151/09.12.2022 cu privire la acordarea titlului de ,,Cetățean de onoare al municipiului Câmpulung Moldovenesc” domnului Bejan Sergiu - Vasile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și Compartiment juridic.

Comisia nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată. Felicitări.

D-na. consilier local Flutur – este cea mai frumoasă ședința la care particip. Felicit pe cei 2 campioni ai noștri, sportivi de mare performanță care fac dovada că municipiul Câmpulung rămâne o sursă neepuizabilă a canotajului. Sunt 2 exemple extraordinare pentru Câmpulung și toată țara, vă așteptăm în anul 2024 cu titlul olimpic.

Dl. președinte de ședință – îl cunosc personal pe Sergiu, nu este doar un campion ci și un om extraordinar.

Dl. Bejan – mă simt onorat să primesc acest titlu de cetățean de onoare și vă mulțumesc pentru tot sprijinul acordat și pentru încrederea pe care o aveți în noi. Sunt mândru că sunt din Bucovina și nu am ezitat niciodată să spun că sunt câmpulungean și voi duce mai departe această mândrie pe cele mai înalte trepte ale lumii. În semn de mulțumire, din partea mea și a Mariei vă oferim un tablou cu un tricou de campion mondial semnat de Maria și de mine.

Dl. primar – mulțumesc în numele meu și al Consiliului Local pentru acest tablou minunat. Tabloul își va găsi locul chiar aici în sala de ședință. Să fiți mândri de această distincție, nu oricine primește, există o comisie care analizează. Sperăm să avem campioni și la alte secții. Vă urez Sărbători fericite și un An nou plin de realizări!

Dl. Bejan - Sărbători Fericite și un An nou cât mai bun!

 **Se trece la punctul 4 de pe ordinea de zi (Proiect de hotărâre numărul 152/09.12.2022 cu privire la stabilirea impozitelor și taxelor locale pentru anul 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții:

D-na. consilier local Cocuța-Piticari – mențin votul din cadrul comisiei de specialitate, sunt creșteri destul de mari. Dă câteva exemple.

Dl. consilier local Moroșan – nu au cum să rămână impozitele pe loc, în condițiile în care toate prețurile au crescut. Toți ne dorim un oraș frumos, curat și civilizat, dar toate acestea se fac cu bani. Impozitele de majorează pentru că așa impune legislația și cred că în alte orașe impozitele au fost mărite cu mult mai mult.

D-na. consilier local Flutur – sunt de acord cu argumentele ambilor colegi. Toate proiectele respectă legea și impozitele cresc în funcție de inflație. Astăzi voi vota ca un simplu cetățean, atâta timp cât veniturile nu au crescut, eu mă voi abține de la acest proiect.

Dl. consilier local Varvaroi – creșterea impozitului se datorează indicelui de inflație. Din câte îmi aduc aminte, în ultimii ani nu au crescut taxele și impoziele la noi în oraș. Într-adevăr s-a schimbat modul de calcul în unele zone. Mi se par creșteri decente, cu siguranță s-a ținut cont că a fost o perioadă grea pentru toată lumea. Noi am accesat atâtea proiecte pe fonduri europene și noi trebuie să avem o contribuție proprie, iar banii trebuie să vină de undeva.

 Dl. consilier local Sologiuc – voi vota împotrivă, cota stabilită prin Codul fiscal să crească este de la 0,2% la 1,3%, iar la noi s-a stabilit cota maximă pentru persoanele juridice.

Se supune la vot proiectul de hotărâre. Se votează cu 13 voturi ,,pentru”, 2 voturi ,,împotrivă” (d-na. Cocuța-Piticari și dl. Sologiuc) și 2 ,,abțineri” (d-na. Flutur și dl. Iftime).

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 153/09.12.2022 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 154/09.12.2022 privind modificarea limitelor de hotar, fără modificarea suprafețelor, a două imobile proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 155/09.12.2022 pentru modificarea și completarea Regulamentului de organizare, exploatare și atribuire a locurilor de parcare în parcările de domiciliu din municipiul Câmpulung Moldovenesc, aprobat prin Hotărârea Consiliului Local al municipiului Câmpulung Moldovenesc nr. 164 din 28.11.2017).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 156/09.12.2022 pentru modificarea și completarea articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal ,,Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 157/09.12.2022 privind aprobarea organigramei și a statului de funcții ale Clubului Sportiv Municipal ,,Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Direcției administrație publică.

Comisia nr. 3 avizează favorabil proiectul de hotărâre.

Discuții:

Dl. consilier local Iftime – sper și îmi doresc să nu rămânem doar la stadiul de hârtie cu deschiderea secțiilor, ci să le punem și în aplicare. Salut inițiativa de a deschide și alte secții sportive.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 158/09.12.2022 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Nu votează dl. consilier local Paziuc.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 159/09.12.2022 privind aprobarea rețelei școlare a unităților de învățământ preuniversitar din municipiul Câmpulung Moldovenesc, pentru anul școlar 2023 – 2024).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 12 de pe ordinea de zi (Proiect de hotărâre numărul 160/09.12.2022 cu privire la subvenţionarea transportului local de călători și acordarea de facilități pentru transportul public pentru unele categorii ale populației, în municipiul Câmpulung Moldovenesc, în perioada 1 ianuarie 2023 - 31 decembrie 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 13 de pe ordinea de zi (Proiect de hotărâre numărul 161/09.12.2022 privind aprobarea finanțării proiectului educativ ,,Festivalul sporturilor de iarnă – feerie pe luciul gheții” ianuarie – februarie 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Centrului Național de Informare și Promovare Turistică și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

D-na. consilier local Flutur – salut inițiativa. Felicit primăria și școala gimnazială nr. 4 pentru reluarea acestei manifestări sportive atât de populare. Sper să continue această tradiție și în anii următori.

Dl. consilier local Iftime – ce se întâmplă dacă temperaturile vor fi tot așa mari, se vor desfășura doar anumite competiții?

Dl. președinte de ședință – toți ne-am pus întrebarea asta, vom vedea.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 14 de pe ordinea de zi (Proiect de hotărâre numărul 162/09.12.2022 cu privire la prelungirea valabilității unor contracte de închiriere pentru spații cu altă destinație decât locuință).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 15 de pe ordinea de zi (Proiect de hotărâre numărul 163/09.12.2022 privind aprobarea tarifelor tichetelor și a programului de funcționare pentru efectuarea serviciului de administrare la domeniul schiabil Rarău – Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Serviciului gospodărire municipală, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 16 de pe ordinea de zi (Proiect de hotărâre numărul 164/12.12.2022 privind aprobarea criteriilor aplicabile la stabilirea ordinii de prioritate pentru soluționarea cererilor de locuințe aflate în administrarea municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 17 de pe ordinea de zi (Proiect de hotărâre numărul 165/12.12.2022 privind aprobarea indicatorilor tehnico-economici actualizați ai obiectivului de investiții ,,Refacere infrastructură rutieră, poduri, podețe și apărări de maluri, strada Valea Seacă și strada Simion Florea Marian, municipiul Câmpulung Moldovenesc, județul Suceava”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

Dl. consilier local Moroșan – tocmai ce vorbeam la proiectul cu impozite, pentru toate investițiile ne trebuie bani și așa se justifică creșterea impozitelor.

Dl. consilier local Boicu Alin – este o investiție mult așteptată. Au fost multe discuții și reproșuri din partea cetățenilor din zona Valea Seacă că nu ne interesează acea zonă. De mult se încearcă, dar trebuiau anumite proceduri de parcurs.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 18 de pe ordinea de zi (Proiect de hotărâre numărul 166/12.12.2022 cu privire la prelungirea valabilității contractelor de închiriere a unor spații situate în imobilul din strada 22 Decembrie nr. 2 Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 19 de pe ordinea de zi (Proiect de hotărâre numărul 167/12.12.2022 privind aprobarea Planului anual de evoluție a tarifelor revizuit, conform rezultatelor Analizei Cost-Beneficiu revizuită în baza HG 379/2020, pentru Proiectul regional ”Dezvoltarea infrastructurii de apă și apă uzată din județul Suceava, în perioada 2014 - 2020” și mandatarea reprezentantului UAT municipiul Câmpulung Moldovenesc să susțină și să voteze în Adunarea Generală a Asociației Județene pentru Apă și Canalizare Suceava (AJAC Suceava) aprobarea Planului anual de evoluție a tarifelor revizuit, precum și aprobarea modificării Contractului de delegare a gestiunii prin încheierea Actului adițional nr. 6 la Contract).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

D-na. consilier Cocuța-Piticari – se dorește creșterea prețurilor fără nicio investiție la sistemul de extindere a apei potabile. Amintesc că str. Bodea și Valea Seacă nu au acces la apă potabilă și canalizare.

Dl. consilier local Boicu Alin – sunt anumite investiții de făcut, este vorba de acel proiect demarat prin POR unde a fost nevoie de recalcularea costurilor. Sunt anumiți indicatori de performanță care trebuiesc îndepliniți prin mărirea acestor tarife.

D-na. director Istrate – strada Bodea și Valea Seacă este prinsă pe proiectul Anghel Saligny.

Dl. consilier local Moroșan – cresc tarifele datorită unor calcule și analize. Trebuie să acceptăm această creștere, râmâne pe viitor să vedem cum vor evolua costurile la metru cub și la alte județe care nu fac parte din AJAC.

Se supune la vot proiectul de hotărâre. Se votează cu 15 voturi ,,pentru” și 2 ,,abțineri” (d-na. Cocuța-Piticari și dl. Sologiuc).

Hotărârea a fost adoptată.

**Se trece la punctul 20 de pe ordinea de zi (Proiect de hotărâre numărul 168/12.12.2022 privind aprobarea Raportului pentru ajustarea prețurilor din cadrul Devizului General al proiectului ”Dezvoltarea infrastructurii de apă și apă uzată din județul Suceava, în perioada 2014 - 2020”, în conformitate cu HG 379/2020, precum și a indicatorilor tehnico – economici revizuiți).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții

Se supune la vot proiectul de hotărâre. Se votează cu 15 voturi ,,pentru” și 2 ,,abțineri” (d-na. Cocuța-Piticari și dl. Sologiuc).

Hotărârea a fost adoptată.

**Se trece la punctul 21 de pe ordinea de zi (Proiect de hotărâre numărul 169/12.12.2022 privind aprobarea valorii actualizate a investițiilor, conform HG 379/2020, aferente UAT municipiul Câmpulung Moldovenesc și a participării Consiliului Local al UAT municipiul Câmpulung Moldovenesc la cofinanțarea Proiectului regional ”Dezvoltarea infrastructurii de apă și apă uzată din județul Suceava în perioada 2014 - 2020”.).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Sologiuc – doresc mai multe detalii despre proiect, ce se întâmplă cu Stația de Epurare?

Dl. primar – detaliază proiectul de hotărâre. S-a finalizat licitația pentru apă și canalizare, mai sunt câteva aspecte de clarificat între ACET și firmele câștigătoare. La Stația de Epurare este o investiție mare și urmează ca într-un timp scurt să înceapă licitația.

Se supune la vot proiectul de hotărâre. Se votează cu 15 voturi ,,pentru” și 2 ,,abțineri” (d-na. Cocuța-Piticari și dl. Sologiuc).

Hotărârea a fost adoptată.

**Se trece la punctul 22 de pe ordinea de zi (Proiect de hotărâre numărul 170/12.12.2022 privind închirierea prin licitație publică a unei suprafețe de teren de 2890 mp, proprietatea publică a Municipiului Câmpulung Moldovenesc destinată amplasării unei instalații de transport pe cablu tip teleschi).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 2 avizează favorabil proiectul de hotărâre cu un amendament. Dă citire amendamentului

Discuții/propuneri:

Dl. consilier local Boicu Alin - în cadrul comisiei de urbanism am discutat acest proiect și am constatat că valoarea investiției este destul de mică pentru o perioadă de 10 ani. Când va expira contractul ajungem în situația că vor apărea anumite disensiuni și va fi în defavoarea operatorului care va veni atunci la pârtie. Noi trebuie să-l încurajăm pe investitor să investească sume mai mari. Directiva Europeană ne-a adus în situația să nu putem concesiona pârtia pe o perioadă mai mare de 5 ani, dacă am fi putut pe 10 ani atunci am fi putut solicita în caietul de sarcini mult mai multe investiții. Este dificil să-și asume multe investiții pe o perioadă de 5 ani. Nu este normal ca un alt investitor să concesioneze pentru o perioadă de 10 ani. Nu vreau să încurc pe nimeni, dar suntem aici pentru a lua deciziile cele mai bune pentru comunitate.

Dl. consilier local Varvaroi - această modificare a termenului de concesiune descurajează investițiile private în domeniul schiabil Câmpulung Moldovenesc. Nu văd logica reducerii perioadei, nu va veni nimeni să investească pe o perioadă așa scurtă. Când s-a venit cu o asemenea solicitare cu siguranță s-au făcut niște calcule de amortizări, modificarea acestei perioade este departe de o investiție la Câmpulung. Până la urmă este o licitație publică, nu știm dacă actualul operator va fi câștigătorul licitației.

Dl. consilier local Paziuc - personal nu voi vota acest amendament. La o ședință din vară, operatorul a venit cu un plan de investiții de 1 milion de euro, totuși mi se pare că punem acum bețe în roate. Operatorul investește, dar trebuie să aibă și el o siguranță pentru o perioadă cât mai lungă. Credeți că vine cineva să investească sume mari doar pentru 4-5 ani de zile. Anul acesta cu siguranță nu va fi un sezon prielnic datorită temperaturilor. S-au făcut greșeli și de o parte și de alta, într-adevăr trebuiau să facă și ei m-ai multe investiții.

Dl. președinte de ședință - propunerea nu este acum de 1 milion de euro.

D-na. consilier local Alvirescu - această investiție este dependentă de cealaltă.

Dl. consilier local Varvaroi - amestecăm o investiție pe bani publici cu o investiție privată. Trebuie să încurajăm investitorul, el este obligat să plătească o redevență. Cu siguranță operatorul și-a făcut niște calcule, dacă gândim așa nu știu dacă vom avea solicitări în anii următori.

Dl. consilier local Boicu Alin - fiecare are partea sa de dreptate. Ce se întâmplă peste 4 ani dacă actualul investitor îl descurajează pe altul să vină la licitație și va hotări că va da o redență mai mică?

Dl. consilier local Sologiuc - o să riscăm să ajungem ca la Vatra Dornei, mi se pare normal ca pârtia mare să o aibă și pe cea mică. Amendamentul mi se pare ok pentru o perioadă de 4 ani.

Dl. consilier local Varvaroi - confundăm lucrurile, să vedem dacă va mai veni cineva cu investiții la pârtie.

Dl. consilier local Moroșan - argumentele sunt puternice. Vorbim de un plan de 1 milion de euro, dar nu știm care este investiția corectă și ce vrea să facă. Noi trebuie să încurajăm investitorul și să luăm decizia cea mai bună. Ar trebui să chemăm investitorul și să vedem planul concret.

Dl. consilier local Varvaroi - există un caiet de sarcini.

Dl. consilier local Moroșan - corect, investitorul trebuie să-l respecte.

Dl. consilier local Robciuc - amendamentul comisiei urbanism este bun, deoarece el poate după 4 ani să prelungească cu încă 2 ani și își recuperează cu siguranță suma investită.

Dl. președinte de ședință - avem o valoare a investiției?

D-na. director Istrate - nu.

Dl. consilier local Berențan – propune reprezentant în comisia de evaluare a ofertelor licitației pe dl. consilier local Lițu Nicolae, supleant în comisia de evaluare a ofertelor licitației pe dl. consilier local Sologiuc Gheorghe, reprezentant în comisia de soluționare a contestațiilor licitației pe dl. consilier local Robciuc Silviu și supleant în comisia de evaluare a ofertelor licitației pe dl. consilier local Varvaroi Vasile.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot. Apoi vom vota amendamentul comisiei urbanism și la final proiectul.

Se distribuie buletinele de vot.

Se supune la vot secret art. 5 și art. 6.

D-na. secretar – în urma votului avem 17 voturi ,,pentru”, propunerile formulate de dl. viceprimar, iar amendamentul a fost respins.

Se supune la vot proiectul de hotărâre în forma inițială. Se votează cu 3 voturi ,,pentru” (dl. Macovei, dl. Paziuc și dl. Varvaroi) și 14 ,,abțineri”.

Hotărârea a fost respinsă.

**Se trece la punctul 23 de pe ordinea de zi (Proiect de hotărâre numărul 171/12.12.2022 privind desemnarea reprezentantului Consiliului Local al municipiului Câmpulung Moldovenesc în Consiliul de administrație al Bibliotecii Municipale Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții/propuneri:

Dl. consilier local Berențan – propun reprezentant pe d-na. consilier local Alvirescu Ioana-Tatiana.

Dl. președinte – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

D-na. secretar – în urma numărării voturilor avem 17 voturi ,,pentru”.

Hotărârea a fost adoptată.

 **Se trece la punctul 24 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna noiembrie 2022, înregistrată la nr. 40363 din 29.11.2022).**

 Nu sunt discuții.

 **Se trece la punctul 25 de pe ordinea de zi(Diverse):**

 D-na. secretar general - v-am înaintat pe e-mail raportul de activitate privind salubrizarea. În legătură cu acest raport v-am înaintat după definitivarea ordinii de zi și un proiect de hotărâre pentru consultare privind majorarea amenzilor pentru persoanele care nu respectă curățenia în oraș. Așteptăm propuneri de la dvs. pentru îmbunătățirea proiectului.

 Dl. consilier local Varvaroi - știu că s-a făcut o adresă către Asociația de Proprietari, s-a primit răspuns că nu am văzut în raport.

 Dl. director Melen - se regăsește în raport. Răspunsul a fost doar vis-a-vis de nr. de persoane pe care le dețin ei. Detaliază raportul.

 Dl. consilier local Varvaroi - noi solicitasem inclusiv nr. de apartamente care sunt pe booking. Nu este normal să plătească taxa doar pentru 1 persoană și el să aibă clienți în fiecare săptămână.

 Dl. director Melen - nu avem temei juridic să le impunem să ne furnizeze aceste date. Sunt foarte multe apartamente care figurează cu zero, vom verifica acele apartamente.

 Dl. consilier local Varvaroi - este Ordinul Ministrului dat anul acesta care orice apartement care practică operațiuni de cazare este obligat să solicite de la Ministerul Turismului o autorizație. UAT este obligat să facă verificări în acest sens. Avem apartamente cu zero și punctele de colectare sunt pline, trebuie să depistăm acele persoane care nu plătesc. Era relevant ca în raport să fie trecut o situație cu fiecare societate ce domeniu de activitate practică.

 Dl. director Melen - lista care v-am transmis-o este de la operator. Vom face verificări și apoi va fi o listă mai completă.

 Dl. consilier local Varvaroi - trebuie să identificăm persoanele care fentează. Acel proiect de hotărâre referitor la cuantumul amenzilor este cam subțirel, trebuie penalități suplimentare.

 Dl. consilier local Moroșan - indiferent ce metodă o să alegem noi, tot vor fi persoane care nu vor plăti taxa. Pentru a depista acele persoane, trebuie să se facă cercetări, verificări și apoi luate măsuri.

 Dl. consilier local Boicu Alin - acea listă din raport nu este relevantă deloc, deoarece nu este trecut domeniul de activitate. În inventarierea făcută nu bate nr. de persoane cu nr. de apartamente.

 Dl. director Melen - nu toate apartamente sunt locuite, sau locuiesc mai multe persoane. Noi în continuare facem verificări pentru a depista persoanele care trișează.

 Dl. consilier local Varvaroi - când faceți verificări persoanele pot să nu fie acasă ori să nu răspundă. Trebuie de verificat și la Asociație, îmi este greu să cred că nu au ei o situație clară.

 Dl. director Melen - nr. de locatari îl avem de la Asociație.

 Alte discuții:

 Dl. consilier local Sologiuc - mulțumesc cetățenilor care se implică în curățenia orașului, pe data de 20 decembrie am primit o informație că în zona Bodea un tractor arunca gunoaie. S-a depistat acea persoană?

 Dl. director Melen - suntem în cercetări.

 Dl. consilier Paziuc - Spitalul municipal a primit acreditarea, a fost o muncă titanică și multe cheltuieli. Au tot umblat zvonuri prin oraș că noi Consiliul Local nu vrem să dăm acele stimulente, nu este adevărat. Acele stimulente nu se dau pentru că spitalul numai are bani. La anul au nevoie de o sumă destul de mare pentru a finaliza compartimentul de imagistică.

 Dl. primar - dă citire unei scrisori de intenție din partea unui investitor prin care dorește concesionarea sau închirirea unor suprafețe de teren la pârtie pentru a monta 3 echipamente (tiroliană, balon cu aer și praștie umană). Aceste echipamente le are deja achiziționate, sunt de ultimă generație. Am fost în teren cu echipa și am constatat că este o investiție bună. Am avut discuții cu operatorul de la pârtie și mi-a spus că el nu are o sumă așa de mare ca să facă o astfel de investiție. Propun să ne dați un aviz de principiu, ca specialiști de la urbanism să înceapă documentația pentru a promova un proiect de hotărâre. Noi ne dorim să avem turiști și în perioada de vară. Este o investiție benefică cu aceste 3 echipamente.

 Dl. consilier local Paziuc - tiroliana va fi dependentă de gondolă?

 Dl. primar - da.

 Supunem la vot propunerea d-lui primar. Se votează cu 17 voturi ,,pentru”.

 Dl. consilier local Sologiuc - trebuie discutat și cu actualul operator.

 Dl.primar - am discutat. Vă rog să vă concentrați asupra proiectului care l-ați respins astăzi. Dacă va veni zăpadă nu va putea funcționa instalația de teleschi.

 Dl. consilier local Moroșan - ne bucurăm că sunt investitori care vor să facă investiții la pârtie, este un lucru benefic, presupun că ei și-au făcut niște calcule. Referitor la proiectul respins, noi nu ne dorim să blocăm investiția, ci să analizăm situația și să luăm decizia cea mai bună pentru toți.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1700.

 **PREŞEDINTE DE ŞEDINŢĂ, SECRETAR GENERAL,**

 **Boicu Bogdan – Nicolae Erhan Rodica**

  **Întocmit,**

 Ropcean Luminița Georgeta